吳若希一個月內遭兩度偷竊 公開賊人片段:幫你過咗難關先
2024年04月18日 11:01
東網電視
更多新聞短片
藝人吳若希上月(3月)24日在灣仔被偷電話,事隔不夠一個月,她竟再度遭人偷竊,更在社交網公開拍得賊人畫面的閉路電視片段,並留言表示:「我今年條命係咪要keep住畀人偷嘢?今次影到邊個偷~來回兩次先嚟攞走...Any肥(無論如何),希望幫你過咗呢個難關先,祝你食得開心。」
事後她透露今次被盜的,竟然是栗子:「今次畀人偷嘅嘢比較特別,係價值$200嘅栗子!尋晚最唔開心嘅,唔係畀人偷嘢~係食唔到自己心心念念嘅栗子!直到我第二次再叫外賣,食完個栗子之後,我就原諒咗嗰個人~正所謂,識英雄重英雄~難得有人同我一樣咁喜歡吃栗子!我已經當自己請佢食啦!」